“อาเบะ” ยังไม่ตอบลาออกหรือไม่ หากพรรครัฐบาลพลาดเป้ากวาดที่นั่งเลือกตั้งสภาสูง
นายชินโซ อาเบะ นายกรัฐมนตรีญี่ปุ่นยังไม่ยอมตอบคำถามที่ว่า ตนเองจะลาออกจากตำแหน่งหรือไม่ หากพรรครัฐบาลไม่สามารถกวาดคะแนนเสียงข้างมากในการเลือกตั้งสมาชิกสภาสูงที่จะจัดขึ้นในวันที่ 10 ก.ค.นี้
5 มิ.ย. 2559

นายชินโซ อาเบะ นายกรัฐมนตรีของญี่ปุ่นยังไม่ยอมตอบคำถามต่อสื่อว่า ตนเองจะลาออกจากตำแหน่งหรือไม่ หากพรรครัฐบาลไม่สามารถกวาดคะแนนเสียงข้างมากในการเลือกตั้งสมาชิกสภาสูงที่จะจัดขึ้นในวันที่ 10 ก.ค.นี้
สำนักข่าวเกียวโดรายงานว่า นายอาเบะกล่าวตอบคำถามผู้สื่อข่าวในประเด็นดังกล่าวว่า “เราจะคว้าชัยในการเลือกตั้งครั้งนี้ พรรคร่วมรัฐบาลจะสามารถคว้าเสียงข้างมาก ผมคิดเช่นนั้น” ขณะที่ในระหว่างการประกาศวันเลือกตั้งนั้น นายอาเบะได้กำหนดเป้าหมายที่นั่งที่พรรคร่วมรัฐบาลต้องทำคะแนนให้ได้ไว้ที่ 121 ที่นั่ง
ทั้งนี้ พรรคร่วมรัฐบาลประกอบด้วยพรรคเสรีประชาธิปไตยของนายอาเบะ และพรรคโคไมโตะ 
 
ที่มา : สำนักข่าวอินโฟเควสท์